Godkjenner Breiviks enmanns sykehus
Ila sikkerhetspsyiatriske sykehus vil ha fire ansatte til stede på dag og kveldstid, og tre ansatte på vakt om natten. Minst en av disse skal være sykepleier. I tillegg er enheten pålagt å ha døgnkontinuerlig bakvaktordning med psykiater, heter det i Helsedirektoratets vedtak. Sykehuset hvor Breivik skal oppholde seg dersom retten kommer til at han var utilregnelig og skal dømmes til tvungent psykisk helsevern, vil være beskyttet mot omverdenen av Ila fengsels sykkerhet med gjerder, murer og overvåkningssystemer. Men innenfor det lille sykehusets vegger er det psykiatriens regler som gjelder.Bemanningen må ta høyde for at pasienten skal kunne bevege seg fritt innenfor enheten hele døgnet. Loven om psykisk helsevern har et eksplisitt forbud mot låste dører. Det er uklart om sykehuset kan tilkalle personell fra fengselet dersom det skulle oppstå en situasjon som oppfattes som truende. Uansett vil enmannssykehuset ha tilgang til et eget rom med utstyr, til å bruke belteseng som tvangsmiddel.Sykehuset på Ila er foreløpig bare godkjent for ett år fra 20. august i år. Fire dager senere kommer den endelige dommen fra Oslo tingrett, som bestemmer om Breivik skal idømmes forvaringsstraff eller dømmes til tvungent psykisk helsevern. Så snart dommen er rettskraftig, skal Breivik enten over i enmanns sykehuset, eller bli utredet for gjennomføringen av forvaringsstraff. Sykehuset ligger i samme område av fengselet som har huset Breivik siden han ble varetektsfengslet 25. juli i fjor. Det 60 kvadratmeter store rommet hvor Breivik ble obervert av helsepersonell fra Dikemark sykehus i mars, vil bli en del av fengselets nye sykehusområde.I følge vedtaket fra Helsedirektoratet, inneholder enheten soverom, bad, toalett, treningsrom og oppholdsrom for pasienten. I tillegg er det lager, kontor for ansatte, personalrom og en gang inne i enheten. Det er også et krav at enheten skal ha tilgang til egnede utearealer, men denne delen av vedtaket er unntatt offentlighet av sikkerhetsgrunner.Helsedirektoratet legger ikke skjul på at enmanns sykehuset er et hastetiltak fordi sikkerhets- og trusselvurderingen rundt Breivik gjør det umulig å plassere han på et vanlig psykiatrisk sykehus. «Direktoratet vurderer at enheten på sikt i noe større grad bør være en selvstendig enhet uavhengig av fengselet, eventuelt være samlokalisert med en regional sikkerhetsavdeling», heter det i vedtaket.
Helsedirektoratet ga onsdag formiddag grønt lys for at Anders Behring Breivik kan bli pasient på et enmanns-sykehus inne i Ila fengsel.